“มาสด้า” จัดแคมเปญพิเศษงาน “แบงค็อก ออโต ซาลอน 2022”
“มาสด้า” เปิดให้ลูกค้าเลือกช็อปรถแต่งสไตล์สปอร์ตจากดีเอ็นเอมาสด้า พร้อมแคมเปญสุดพิเศษในงาน “แบงค็อก ออโต ซาลอน 2022”
“มาสด้า” เปิดให้ลูกค้าเลือกช็อปรถแต่งสไตล์สปอร์ตจากดีเอ็นเอมาสด้า พร้อมแคมเปญสุดพิเศษในงาน “แบงค็อก ออโต ซาลอน 2022”
30 มิ.ย. 2565

มร.ทาดาชิ มิอุระ ประธานบริหาร บริษัท มาสด้า เซลส์ (ประเทศไทย) จำกัด ให้การต้อนรับคณะผู้จัดงาน แบงค็อก ออโต ซาลอน 2022 นำโดย นายสุวัจน์ ลิปตพัลลภ ประธานในพิธีเปิดงานฯ พร้อมด้วย มร. ฟุกุอิ จูนิชิ ผู้อำนวยการ San-ei Corporation เจ้าของลิขสิทธิ์ โตเกียว ออโต ซาลอน ประเทศญี่ปุ่น และ นายวิลักษณ์ โหลทอง ประธานจัดงานฯ ที่ให้เกียรติเดินทางมาชมยนตรกรรมสายพันธุ์สปอร์ตจากมาสด้า ที่ได้รับการเนรมิตโฉมใหม่ด้วยชุดแต่งแท้ สร้างความโดดเด่นและมีเอกลักษณ์ที่ไม่ซ้ำแบบใคร ซึ่งงานนี้จัดขึ้นเพียง 5 วันเท่านั้น ณ อาคารชาเลนเจอร์ ฮอลล์ 3 อิมแพ็ค เมืองทองธานี
โดยในโอกาสสำคัญนี้ มาสด้าขอเชิญชวนลูกค้าผู้ที่หลงใหลและรักการแต่งรถ รวมถึงแฟนมาสด้าทั่วประเทศเข้ามาสัมผัสยนตรกรรมสายพันธุ์สปอร์ตหลากหลายรุ่น ที่มาสด้ารังสรรตกแต่งในสไตล์ที่ไม่ซ้ำใคร เสริมภาพลักษณ์ความสปอร์ตพรีเมี่ยมหรู ด้วยอุปกรณ์ตกแต่งแท้จากโรงงานพร้อมรับประกันคุณภาพ ไม่ว่าจะเป็น ชุดแต่ง SIGNATURE STYLE, KENSHO และ MAZDASPEED พร้อมรับข้อเสนอพิเศษมากมาย อาทิ ส่วนลดพิเศษ 10%1 ชุดแต่งแท้ และผ่อนชำระ 0% นานสูงสุด 10 เดือน 2 ควบคู่กับแคมเปญแรงสำหรับผู้สนใจออกรถใหม่
อาทิ ดอกเบี้ยต่ำสุด 1.99%* ฟรีประกันภัยชั้น 1 Mazda Premium Insurance* ฟรีบัตรเติมน้ำมันมูลค่าสูงสุด 10,000 บาท* ฟรีของพรีเมี่ยมสุดพิเศษ มูลค่า 1,500 บาท* รวมถึงสินค้าพรีเมี่ยมจากมาสด้า ราคาพิเศษเฉพาะในงาน แบงค็อก ออโต ซาลอน ณ อาคารชาเลนเจอร์ ฮอลล์ 3 อิมแพ็ค เมืองทองธานี ซึ่งจัดขึ้นระหว่างวันที่ 29 มิ.ย. 65-3 ก.ค. 65 ศกนี้เท่านั้น